Svesnost (budizam)

**Svesnost** ili **pažnja** (sanskrt: *smṛti*, pali: *sati*) je temeljni pojam budizma, i jedan od koraka na plemenitom putu koji vodi prestanku patnje.

Budizam nalaže neprekidnu svesnost o onome što se trenutno dešava u nama i oko nas. Vežbanje pažnje podrazumeva napor da um ne odluta ponesen nasumičnim mislima, sećanjima i maštanjima.

Budisti uče da svako iskustvo pokreće želje, misli, sećanja, što predstavlja smetnje umu. Svesnost je kvalitet uma koja razume iskustvo i posmatra ga, da se pri tome ne upliće u njega, niti ga ocenjuje.

Svrha vežbanja svesnosti je da jasno posmatramo telo, osećaje, um i predmete uma. Vremenom sve to počinjemo da vidimo kao pojave koje su bez suštine i prolazne, iz čega se rađa njihovo napuštanje i prestanak vezanosti.

Svesnost igra ključnu ulogu i u poboljšanju mudrosti. Ukoliko je održimo u svakodnevnom životu, moguće je ostati neuzdrman i postići mir uma.

Prema Budinom učenju, temelji svesnosti (*satipatthana*) su motrenje tela, osećaja, uma i pojava.

## Etimologija

Sanskritska reč *smrti* i pali reč *sati* izvorno znači pamćenje, sećanje (slično srpskom *seti* se), ali u budističkom kontekstu označava neprekidno samopodsećanje da se zadržimo u sadašnjem trenutku i usredsredimo na njega.

Za razliku od srpskohrvatskog jezika, gde se pažnja i sabranost koriste kao sinonimi, u budizmu termini pažnja (*sati*) i sabranost (*samadi*) imaju prilično specifična značenja i predstavljaju različite korake plemenitog puta.

## Dobrobiti svesnosti

Buda je govorio da pažnja donosi ogromne koristi, kako u meditaciji tako i u svakodnevnom životu. Ona donosi najviše dobrobiti od svih unutrašnjih stanja:

Prema Budinom učenju, pažnja je put ka besmrtnosti, a nepažnja put ka smrti:

Buda je tvrdio da je utemeljenje pažnje direktan put ka oslobođenju:

Ko je neprekidno pozoran, ko sebe proverava dan i noć, i stremi nirvani, toga sve strasti napuštaju.

## Temelji svesnosti

Budin opis "utemeljenja pažnje" (*[[sati-patthana]]*) u kontemplaciji glasi:

Buda daje četiri osnovne tehnike za utemeljenje pažnje, odnosno motrenje tela, osećaja, uma i pojava:

Prema Budinim rečima, ko god bude vežbao ova četiri temelja sabranosti tokom sedam godina, može očekivati jedan od ova dva rezultata: najviše znanje ovde i sada ili, ukoliko je još preostalo vezanosti, stanje ne-povratnika. Potom Buda kaže da se taj rezultat može dostići i za sedam dana.

### Svesnost tela

Svesnost tela (*kāyānupassanā*) obuhvata sabranost na dah, na položaje tela, na ono što trenutno radimo, na odbojne karakteristike tela, na četiri osnovna elementa i, na kraju, na leševe. Od svih tehnika, svesnost disanja ima fundamentalnu važnost. Buda je upravo ovu tehniku koristio kao glavno sredstvo postizanje budnosti.

On sabranost na dah naziva „Tatagatino boravište”, jer ju je često praktikovao i posle probuđenja, boraveći u izolaciji, duboko u šumi. Neke od tehnika su prilično brutalne, poput posmatranja tela u raspadanju:

### Svesnost osećaja

Drugi temelj pažnje je svesnost osećaja (*vedanānupassanā*), koji mogu biti prijatni, bolni i ni prijatni ni bolni, a dalje se dele na niske (telesne) i uzvišene (duhovne).

### Svesnost uma

Treći temelj pažnje je svesnost uma (*ćittānupassanā*), i svih stanja koja u njemu nastaju i nestaju:

### Svesnost pojava

Četvrti temelj pažnje je svesnost darmi (*dhammānupassanā*), što označava predmete uma, pojave ili fenomene iskustva. Buda objašnjava da treba motriti predmete uma iz perspektive pet prepreka:

I tako dalje za svaku od pet prepreka. Potom se predmeti uma motre iz perspektive pet hrpa bića:

Potom se predmeti uma motre iz perspektive sedam elemenata probuđenja. A nakon toga iz perspektive četiri plemenite istine.

## Tumačenja

Čedomil Veljačić kao dobar opis problema pažnje navodi jedan Krišnamurtijev govor srednjoškolcima:

## Literatura
* 
* 

## Izvori

## Povezano
* Um (budizam)
* Svest (budizam)
* Budistička meditacija
* Plemeniti osmostruki put

## Vanjske veze
* Govor o temeljima sabranosti
* Bhikkhu Bodhi, Ispravna svesnost (''samma sati'')
* Šravasti Dhammika, Čemu služi svesnost